**ΔΕΚΕΜΒΡΙΟΥ 11!!**

**[](http://3.bp.blogspot.com/_XQqgvQ4ZKB4/SxkjJ7qgNwI/AAAAAAAAAbM/dBu-HK3Zris/s1600-h/11.+%CE%9D%CE%9F%CE%9C%CE%A9%CE%9D+%CE%9F%CE%A3%CE%99%CE%9F%CE%A3+%CE%9A%CE%A5%CE%A0%CE%A1%CE%9F%CE%A5.jpg)**

**ΜΝΗΜΗ ΤΟΥ ΟΣΙΟΥ ΠΑΤΡΟΣ ΗΜΩΝ ΝΟΜΩΝΟΣ**

**ΑΚΟΛΟΥΘΙΑ**

**ΜΕΓΑΣ ΕΣΠΕΡΙΝΟΣ**

Μετά τον Προοιμιακόν, το Μακάριος ανήρ. Εις το Κύριε εκέκραξα, ιστώμεν στίχους στ και ψάλλομεν Στιχηρά Προσόμοια.

**Ήχος πλ. δ’ . Ω του παραδόξου θαύματος.**

Πάτερ Νόμων θεσπέσιε, του Αβραάμ μιμητής, αψευδώς εχρημάτισας, θεραπεύων πάντοτε, τους προς σε καταφεύγοντας, Ιώβ εκτήσω, τον εν τοις πόνοις στερρόν, Δαβίδ τον πράον όντως εζήλωσας, βίον ισάγγελον, επί γης διήνυσας, των ορεκτών έφθασας το έσχατον, υπέρ ημών δυσωπών. (Δις)

Πάτερ Νόμων πανένδοξε, ο Ταμασέων λαός, προς παντοίαν επήρειαν, επικαλουμένων σε, μετά πόθου και πίστεως, και λυτρουμένων, πάσης κακώσεως, και τοις νοσούσιν ίασιν δώρησαι. Ω θείας Όσιε, και θερμής πρεσβείας σου, δι’ ης ημάς, ώσπερ τείχος άρρηκτον, φρουρείς, πανόσιε. (Δις)

Πάτερ, Νόμων μακάριε, συ τον ζυγόν του Χριστού, επ’ ώμων αράμενος, τω Σταυρώ την έπαρσιν, του Σατάν καταβέβληκας, και τας ερήμους, πόλεις ανέδειξας, δια του τρόπου της πολιτείας σου. Ω παμμακάριστε, ασκητών το καύχημα διο Χριστόν, απαύστως ικέτευε, ελεηθήναι ημάς.

Νόμων, πατήρ ημών Όσιε, εν ερημίαις αεί, και σπηλαίοις και όρεσι, πίστει διαιτώμενος, τον Θεόν εξεζήτησας, και τούτον εύρες ώσπερ επόθησας, ανεπιστρόφω

ψυχή νευρούμενος, ταις αναβάσεσι, ταις καλαίς εκάστοτε, και μοναστών, γέγονας συμμέτοχος, θεομακάριστε.

**Δόξα. Ήχος πλ. β’ .**

Δεύτε άπαντες πιστοί, αξίως επαινέσωμεν, Νόμωνα τον θαυμάσιον, νέμει γαρ ιάματα τοις πιστώς προσκυνούσιν αυτόν. Ούτος γαρ τω όπλω του Σταυρού, του Βελίαρ τα βέλη κατέαξεν, τας μηχανάς δε αυτού και τα τοξεύματα, εις ουδέν λογισάμενος· διο και την ουράνιον τρίβον, ευκόλως εβάδισεν, και νυν συν Αγγέλοις ευφραίνεται, τρανώς τον Χριστόν ενοπτριζόμενος, και πρεσβεύων απαύστως, υπέρ των πίστει και πόθω την αγίαν μνήμην, τελούντων αυτού.

Και νυν. Τις μη μακαρίσει σε...

Είσοδος. Φως ιλαρόν, το Προκείμενον της ημέρας, και τα Αναγνώσματα.

**Σοφίας Σολομώντος το Ανάγνωσμα. (Κεφ. 4, 7-15)**

Δικαιος εάν φθάση τελευτήσαι, εν αναπαύσει έσται· γήρας γαρ τίμιον, ου το πολυχρόνιον, ουδέ αριθμώ ετών μεμέτρηται. Πολιά δε εστι φρόνησις ανθρώποις, και

ηλικία γήρως, βίος ακηλίδωτος. Ευάρεστος Θεώ γενόμενος, ηγαπήθη, και ζων μεταξύ αμαρτωλών, μετετέθη. Ηρπάγη, μη κακία αλλάξη σύνεσιν αυτού, η δόλος απατήση

ψυχήν αυτού. Βασκανία γαρ φαυλότητος αμαυροί τα καλά, και ρεμβασμός επιθυμίας μεταλλεύει νουν άκακον. Τελειωθείς εν ολίγω, επλήρωσε χρόνους μακρούς· αρεστή γαρ ην Κυρίω η ψυχή αυτού· δια τούτο έσπευσεν εκ μέσου πονηρίας. Οι δε λαοί ιδόντες και μη νοήσαντες, μηδέ θέντες επί διανοία το τοιούτον, ότι χάρις και έλεος εν τοις οσίοις αυτού, και επισκοπή εν τοις εκλεκτοίς αυτού.

**Σοφίας Σολομώντος το Ανάγνωσμα. (Κεφ. 3, 1-9)**

Δικαίων ψυχαί εν χειρί Θεού, και ου μη άψηται αυτών βάσανος. Έδοξαν εν οφθαλμοίς αφρόνων τεθνάναι. Και ελογίσθη κάκωσις η έξοδος αυτών, και η αφ' ημών πορεία

σύντριμμα, οι δε εισιν εν ειρήνη. Και γαρ εν όψει ανθρώπων εάν κολασθώσιν, η ελπίς αυτών αθανασίας πλήρης. Και ολίγα παιδευθέντες, μεγάλα ευεργετηθήσονται, ότι ο Θεός επείρασεν αυτούς, και εύρεν αυτούς αξίους εαυτού. Ως χρυσόν εν χωνευτηρίω εδοκίμασεν αυτούς, και ως ολοκάρπωμα θυσίας προσεδέξατο αυτούς. Και εν καιρώ επισκοπής αυτών αναλάμψουσι, και ως σπινθήρες εν καλάμη διαδραμούνται. Κρινούσιν έθνη, και κρατήσουσι λαών και βασιλεύσει αυτών Κυριος εις τούς αιώνας, οι πεποιθότες επ' αυτόν, συνήσουσιν αλήθειαν, και οι πιστοί εν αγάπη προσμενούσιν αυτώ, ότι χάρις και έλεος εν τοις οσίοις αυτού, και επισκοπή εν τοις εκλεκτοίς αυτού.

**Σοφίας Σολομώντος το Ανάγνωσμα. (ε´ 15-23, στ´ 1-3).**

Δίκαιοι εις τον αιώνα ζώσι, και εν Κυρίω ο μισθός αυτών, και η φροντίς αυτών παρά Υψίστω. Δια τούτο λήψονται το βασίλειον της ευπρεπείας, και το διάδημα του κάλλους εκ χειρός Κυρίου· ότι τη δεξιά αυτού σκεπάσει αυτούς, και τω βραχίονι υπερασπιεί αυτών. Λήψεται πανοπλίαν τον ζήλον αυτού και οπλοποιήσει την κτίσιν εις άμυναν εχθρών. Ενδύσεται θώρακα δικαιοσύνην και περιθήσεται κόρυθα κρίσιν ανυπόκριτον. Λήψεται ασπίδα ακαταμάχητον, οσιότητα· οξυνεί δε απότομον οργήν εις ρομφαίαν. Συνεκπολεμήσει αυτώ ο κόσμος επί τους παράφρονας· πορεύσονται εύστοχοι βολίδες αστραπών, και ως από ευκύκλου τόξου, των νεφών, επί σκοπόν αλούνται, και εκ πετροβόλου θυμού πλήρεις ριφήσονται χάλαζαι. Αγανακτήσει κατ αὐτῶν ύδωρ θαλάσσης· ποταμοί δε συγκλύσουσιν αποτόμως. Αντιστήσεται αυτοίς πνεύμα δυνάμεως, και ως λαίλαψ εκλικμήσει αυτούς, και ερημώσει πάσαν την γην ανομία, και η κακοπραγία περιτρέψει θρόνους δυναστών. Ακούσατε ουν, Βασιλείς, και σύνετε· μάθετε Δικασταί περάτων γης· ενωτίσασθε οι κρατούντες πλήθους, και γεγαυρωμένοι επί όχλοις εθνών· ότι εδόθη παρά Κυρίου η κράτησις υμίν, και η δυναστεία παρά Υψίστου.

**Εις την Λιτήν, Ιδιόμελα. Ήχος α’ .**

Των Κυπρίων πιστοί, πόθω συνδράμετε σήμερον, εν τω τεμένει, Νόμωνος του πανσόφου ακέστορος, νέμει γαρ ιάματα δαψιλώς, τοις αιτούσιν αυτού, και ψυχικών νοσημάτων, παρέχει ίασιν, τοις νεκρώσασι σάρκα, της του Κυρίου στοργής.

Από νεότητος πάτερ, τον κόσμον κατέλειπες, και τα του κόσμου πάντα, εις ουδέν λογισάμενος, την έρημον κατέλαβες, και μονάζοντα βίον, δι ὅλου ενέφηνας, διο εν ουρανοίς, εύρες μισθόν των καμάτων σου, αλλά πρέσβευε τω Κυρίω υπέρ ημών, Νόμων παναοίδημε.

Απαρνησάμενος κόσμον και τα εν κόσμω Όσιε, της του Κυρίου στοργής, τον γαρ Σταυρόν αυτού, επ ὤμων αράμενος, ευαγγελικώς Χριστώ ηκολούθησας. Ως εν παραδείσω μυστικώς, τω σπηλαίω διαιτώμενος, και νυν εν ουρανοίς, αυλιζόμενος, Νόμων πατήρ ημών Όσιε, του πρεσβεύειν υπέρ των ψυχών ημών.

**Δόξα. Ήχος πλ. α’ .**

Όσιε Πάτερ, της φωνής του Ευαγγελίου του Κυρίου ακούσας, τον κόσμον κατέλειπες, τον πλούτον και την δόξαν, εις ουδέν λογισάμενος. Όθεν πάσιν εβόας· αγαπήσατε

τον Θεόν και ευρήσετε χάριν αιώνιον, μηδέν προτιμήσητε της αγάπης αυτού, ίνα όταν έλθη εν τη δόξη Αυτού, ευρήσητε ανάπαυσιν μετά πάντων των Αγίων, ων ταις

ικεσίαις, Χριστέ, φύλαξον και σώσον τας ψυχάς ημών,

**Και νυν.**

Μακαρίζομέν σε, Θεοτόκε Παρθένε...

**Εις τον Στίχον. Ήχος α’ . Πανεύφημοι μάρτυρες.**

Νόμων πανεύφημε, καλώς της σαρκός το φρόνημα, καθυποτάξας τω πνεύματι, ουρανοδρόμω τε, επιβάς τεθρίππω, αρετών οχήματι, ανέπτης προς το κάλλος το άρρητον, ου εμφορούμενος, νυν βραβεύεις ταις ψυχαίς ημών, την ειρήνην και το μέγα έλεος,

Στιχ.: Τίμιος εναντίον Κυρίου ο θάνατος του Οσίου Αυτού.

Των Κυπρίων πέρατα, τα σα νυν κηρύττει θαύματα, Νόμων παναληθέστατα, θαυματουργίαις γαρ, αμειβώμενός σε ο Χριστός εκόσμησε, την σάρκα δι αὐτὸν απενέκρωσας, και μετά θάνατον, των θαυμάτων κατηξίωσεν, ευδοξίας και μακαριότητος.

Στιχ.: Μακάριος ανήρ ο φοβούμενος τον Κύριον.

Νόμων παναοίδημε, πυκναίς αρρωστείαις σώματος, και ασθενείαις ιώμενος, ψυχήν μακάριε, των πταισμάτων λύσον, των δεσμών του όφεως, τη θεία δυναστεία Χριστού

ημών, και νυν ανάστησον, εκ πταισμάτων καταπτώσεως, τους εν πίστει τιμώντας την μνήμην σου.

**Δόξα, Ήχος πλ. β’ .**

Σήμερον, των Ορθοδόξων τα συστήματα, τη σορώ του Οσίου, μετά πόθου συντρέχουσιν, ίνα λάβωσιν ιάματα, ψυχής τε και σώματος, παρέχει γαρ πλουσίως, τοις νοσούσι την ίασιν, διο και ημείς μετά πόθου, σοι κράζομεν· χαίροις οσίων εγκαλλώπισμα, Νόμων παμμακάριστε, της Κύπρου το θρέμμα, ο τον Χριστόν εγκολπωσάμενος και τα τερπνά του κόσμου εις ουδέν λογισάμενος, ίνα την όντως ζωήν, παρά Χριστού λάβης Όσιε, του πρεσβεύειν απαύστως, εις το σωθήναι τας ψυχάς ημών.

**Και νυν. Θεοτοκίον.**

Ο Ποιητής και λυτρωτής μου...

**Απολυτίκιον. Ήχος α’ .**

Ταμασέων το κλέος, και Κυπρίων αγλάϊσμα, και θαυματουργός όντως ώφθης, Νόμων πατήρ ημών Όσιε, νηστεία κατατήξας της σαρκός, αλόγους ενθυμήσεις πανσθενώς.

Όθεν χάριν ιαμάτων, εξ ουρανών εδέξω θεόπνευστε. Δόξα τω δεδωκότι σοι ισχύν, δόξα τω σε στεφανώσαντι, δόξα τω ενεργούντι δια σου πάσιν ιάματα.

**Δόξα το αυτό. Και νυν, Θεοτοκίον.**

Του Γαβριήλ φθεγξαμένου σοι...

**ΟΡΘΡΟΣ**

**Μετά την α’ Στιχολογίαν, Κάθισμα. Ήχος πλ. α’ . Τον συνάναρχον**

Τον ασκητήν του Κυρίου ύμνοις τιμήσωμεν, ως νεκρώσαντα πάσας τας προσβολάς τω παθών, δι’ εγκρατείας και στερράς υπομονής, ως αληθώς και καταισχύναντα σφοδρώς, τον αντίπαλον εχθρόν και πάσας τούτου επάρσεις, και νυν πρεσβεύοντα τω Κυρίω, ελεηθήναι τας ψυχάς ημών.

**Δόξα το αυτό. Και νυν. Θεοτοκίον.**

Χαίρε, πύλη Κυρίου η αδιόδευτος...

**Μετά δε την β’ Στιχολογίαν, Κάθισμα. Ήχος δ’ . Επεφάνης σήμερον.**

Τω φωτί λαμπόμενος, τω απροσίτω, ως αστήρ εξέλαμψας, εν τοις Κυπρίοις διδαχαίς, καταφωτίζων μακάριε, τους αδιστάκτω, ψυχή προσιόντας σοι.

**Δόξα. Όμοιον.**

Ταμασέων ήστραψας, ως εωσφόρος, και την Κύπρον έλαμψας, ταις φαειναίς σου αρεταίς, Νόμων πατήρ ημών Όσιε, πάσιν εκλάμψας, το φως το της χάριτος,

**Και νυν. Θεοτοκίον,**

Επελεύσει Πνεύματος, του Παναγίου, του Πατρός τον σύνθρονον, και ομοούσιον φωνή, Αγγέλου, Κόρη συνέλαβες, Θεοκυήτορ, Αδάμ η ανάκλησις.

**Μετά τον Πολυέλεον, Κάθισμα, Ήχος γ’ . Θείας πίστεως**

Μέγα όνομα, τη ση πατρίδι, προεξένησαν, οι σοι αγώνες, Νόμων Οσίων εγκαλλώπισμα. Ουκ αφανής ούσα γαρ ουδέ πρότερον, νυν δια σε επί πλέον πεφήμισται, ω μακάριε, διο ευχαρίστως ήθροισται, επιτελέσαι σου νυν τα μνημόσυνα,

**Δόξα. Και νυν. Θεοτοκίον, Την ωραιότητα της παρθενίας**

Της συμπαθείας σου, πλούτον τον άμετρον, και δυναστείας σου, κράτος το άμαχον, αναλαβόμενος εις νουν, προσέδραμον τη σκέπη σου, τρόμω συνεχόμενος, και δεινώς

απορούμενος· κράζω εκ βαθέων μου, της καρδίας τοις δάκρυσι· Παρθένε Θεοτόκε βοήθησον, σώσόν με σώσον τον ανάξιον.

**Οι αναβαθμοί. Το α’ ἀντίφωνον του δ’ ἤχου.**

Προκείμενον: Δίκαιος ως φοίνιξ ανθήσει και ωσεί κέδρος η εν τω Λιβάνω πληθυνθήσεται .

Στίχος: Τίμιος εναντίον Κυρίου ο θάνατος του Οσίου αυτού,

Τι ανταποδώσωμεν το Κυρίω περί πάντων, ων ανταπέδωκεν ημίν;

**Το Πάσα πνοή. Εύαγγέλιον. Ζήτει του Αγίου Σάββα.**

Δόξα: Ταις του Σου Οσίου πρεσβείαις...

Και νυν: Ταις της Θεοτόκου πρεσβείαις...

Ελεήμον, ελέησόν με, ο Θεός... Ήχος πλ. β’ .

Σήμερον των Ορθοδόξων τα συστήματα... Ζήτει εις τον Στίχον. Σώσον ο Θεός τον λαόν σου.

Ο κανών της Θεοτόκου εις ς καὶ του Αγίου εις η’ .

**Ο κανών του Αγίου.**

**Ωδή α . Ήχος πλ. δ . Υγράν διοδεύσας**

Πατέρων προέξαρχε θαυμαστέ, και των ασθενούντων και νοσούντων ο ιατήρ, την εζοφωμένην μου καρδίαν, εκ πάσης αχλύος φωταγώγησον.

Απέλαβες Άγιε αμοιβάς, των πόνων και γέρα των αγώνων σου των σεπτών, την μετά Αγγέλων χαρμοσύνην, και κληρουχίαν την σωτήριον.

Μακάριος γέγονας αληθώς, και των μακαρίων εκληρώσω την άνω γην, Νόμων τρισμάκαρ και δικαίως, είληφας την χάριν των ιάσεων.

**Θεοτοκίον.**

Λύτρωσαι γεέννης και της φλογός, της αιωνιζούσης Παναγία η τον Θεόν, γαστρί συλλαβούσα Θεοτόκε, όνπερ δυσώπει σώσαι τας ψυχάς ήμών.

**Ωδή γ’ . Ουρανίας αψίδος, οροφουργέ Κύριε.**

Μετριώτατος ώφθης, πράος ευθύς άκακος, όσιος απλούς τε και σώφρων, Νόμων ένδοξε, εκδυσωπούμέν σε, από παντοίας ανάγκης, ρύσαι τους ικέτας σου, αξιοθαύμαστε.

Μαθητής του Σωτήρος, και των αυτού πράξεων, άγγελομιμήτως εγένου, τρόπων χρηστότητι, όθεν μετάρσιος, εις ουρανούς ανεδείχθης, και Αγγέλων γέγονας, σύσκηνος Όσιε.

Από πάσης ανάγκης, φθοροποιού Άγιε, νόσου και δεινής αρρωστείας, πρόφθασον σώσόν με· των ασθενούντων γαρ, συ ιατήρ ανεδείχθης, επικαλουμένων σε, Νόμων ένδοξε.

**Θεοτοκίον.**

Ουρανών πλατυτέρα, και Χερουβείμ άχραντε, και ενδοξοτέρα των άνω, πασών δυνάμεων, Παρθένε Άχραντε, σεσαρκωμένον τον Λόγον, εν κοιλία φέρουσα, μόνη Πανύμνητε.

**Κάθισμα. Ήχος πλ. δ’ . Την Σοφίαν και Λόγον.**

Τον Σταυρόν του Κυρίου, άροις σοφέ, και αυτώ μέχρι τέλους ακολουθών, τον νουν ουχ υπέστρεψας, εν τω κόσμω θεόσοφε, εγκρατεία και πόνοις, τα πάθη ενέκρωσας,

και ναόν ητοίμασας, σαυτόν τω Κυρίω σου. Όθεν χαρισμάτων, αμοιβήν εκομίσω, ιάσθαι νοσήματα, και διώκειν τα πνεύματα, θεοφόρε πατήρ ημών, πρέσβευε Χριστώ

τω Θεώ, των πταισμάτων άφεσιν δωρήσασθαι, τοις εορτάζουσι πόθω, την αγίαν μνήμην σου.

**Θεοτοκίον.**

Την Σοφίαν και Λόγον εν σοι γαστρί...

**Ωδή δ’ . Εισακήκοα Κύριε, της οικονομίας σου.**

Κατανύξεως πέφυκε, χώρος το σπήλαιον, εν ω οίκησας, τας ιάσεις γαρ εκάστοτε, επιδαψιλεύεις παμμακάριστε.

Από πάσης με λύτρωσαι, βλάβης του αλάστορος, ω τρισόλβιε, Νόμων θεομακάριστε, και παντός κινδύνου με διάσωσον.

Ρωμαλέον ιμάτιον, έσχες θεοφόρε, και ανυπόδητος, διεπάτησας τους άνθρακας, βίου του γεώδους το δοξάριον.

**Θεοτοκίον.**

Υπέρ φύσιν εκύησας, άχραντε Παρθένε τον υπερούσιον, Θεόν Λόγον τον προάναρχον, ον δυσώπει σώσαι τας ψυχάς ημών.

**Ωδή ε’ . Ίνα τι με απώσω, από του προσώπου σου;**

Ίασαι μου τα πάθη, τα παρενοχλούντά με, εξ αφροσύνης μου, α εσκότισέ με, ηδοναίς ο Βελίαρ και πέπτωκα. Αλλ ἀνάστησόν με, και προς το φως των προσταγμάτων,

του Κυρίου κατεύθυνον δέομαι.

Ω καινών ακουσμάτων, ώνπερ ακηκόαμεν, επί τη μνήμη σου, Νόμων τρισμάκαρ, των θαυματων τα πλήθη τα άπειρα, ιατρεύεις πάντας, περιχαρώς τους πονουμένους, και παρέχεις αφθόνως ιάματα.

Νοσηλεύομαι όλως, και κατακαμπτόμενος, βάρει των θλίψεων, των αμαρτιών μου, τη κακή προαιρέσει συνέχομαι. Εξανάστησόν με, της χαλεπής και κακοτέχνου, Νόμων

Θεοφόρε, πατήρ ημών.

**Θεοτοκίον.**

Κατά χρέος σε πάντες, Δέσποινα κηρύττομεν, και μακαρίζομεν, γενεαί σε πάσαι, των ανθρώπων δοξάζουσιν άχραντε. Συ γαρ μόνη πέλεις, Χριστιανών η προστασία,

Θεοτόκε Παρθένε Πανάχραντε.

**Ωδή ς’ . Ιλάσθητί μου, Σωτήρ.**

Απόθετον τω Χριστώ, ωράθης σκεύος και τίμιον, ταις αρεταίς δαδουχών, του κόσμου τα πέρατα, παμμάκαρ θεόληπτε, Νόμων θεόφρον, μη ελλείπης τους τιμώντάς σε.

Θεμέλιον αρραγές, απέθου εν τη καρδια σου, την πίστιν και προσευχήν, και την μετριότητα, αγρυπνίαν σύντονον, περιπεφραγμένος, δια βίου περαιούμενος.

Εν τω σπηλαίω σοφέ, τον βίον σου διεπέρασας, δακρύων και στεναγμών, τους άνθρακας έσβεσας, τους της ματαιότητος, και την των πραέων, εκληρώσω γην ως είρηται.

**Θεοτοκίον.**

Αγίασμα νοητόν, και άθραυστον ιλαστήριον, και κιβωτόν αληθώς, και στάμνον και τράπεζαν, και λυχνίαν πάγχρυσον, και σκηνήν και πόκον, Θεοτόκε σε κηρύττομεν.

**Κοντάκιον. Ήχος β’ . Τους ασφαλείς και θεοφθόγγους κήρυκας.**

Τον ασκητήν της αληθείας άπαντες, ανευφημήσωμεν πιστοί ως αναλάμψαντα, ιαμάτων ακτίνας και φωτίζοντα, τους εν πίστει προσιόντας τη σορώ αυτού, δια τούτο συμφώνως εκβοήσωμεν· Νόμων πατήρ ημών Όσιε, μη παύση πρεσβεύων υπέρ πάντων ημών.

**Ο Οίκος.**

Την του κόσμου σαφώς ματαιότητα, εννοών Νόμων ο θαυμάσιος, και τον κόσμον εκ καρδίας μεμίσηκε, και τα πάθη δεινώς εχαλίνωσε, τον Σταυρόν του Κυρίου αράμενος, και την σάρκα δουλώσας τω πνεύματι, έξω σαρκός και του κόσμου γενόμενος, εις ουρανούς ανέδραμεν, ένθα ο των εορταζόντων, ήχος ο ακατάπαυστος, και ωδή και χαρά ανεκλάλητος, συν Αγγέλοις χορεύων, και αγαλλόμενος. Διο πάτερ συν πόθω, καρδίας βοώμέν σοι· μη παύση πρεσβεύων υπέρ πάντων ημών.

**Συναξάριον.**

Τω αυτώ μηνί ια , μνήμη του Οσίου και θεοφόρου πατρός ημών Νόμωνος του θαυματουργού.

**Στίχοι.**

Οσφύν νοητήν αρετών εζωσμένος, Εύζωνος ο Νόμων προς πόλον τρέχει. Χους, δεκάτη πρώτη, Νόμωνα εδέχθη.

Ούτος ο θαυμάσιος και αληθής δούλος του Θεού Νόμων ήτον γέννημα και θρέμμα ταύτης της περιφήμου νήσου Κύπρου. Από ποίους δε εγεννήθη ουκ έχομεν το ακριβές ειπείν. Μόνον περί αυτού φαμέν, ότι από νεότητος αυτού τον κόσμον καταλιπών, και τα του κόσμου πάντα εις ουδέν λογισάμενος, εν ερήμοις και όρεσι διαιτώμενος, Και ευρών τι σπήλαιον και εν αυτώ κατοικήσας, τον μονήρη βίον διήρχετο. Εις προσευχάς και ακαταπαύστους δεήσεις σχολάζων, τους δε εαυτού πόδας ουκ εκάλυψεν υποδήμασι πώποτε. Αλλά αφέντα εαυτόν ανυπόδητον, τω κρύει του χειμώνος και τω καύσωνι του θέρους πιεζόμενον.

Λοιπόν μετά τοιούτους και τηλικούτους λαμπρούς αγώνας εις βαθύ γήρας ελθών προς Κύριον εξεδήμησε. Και η πάντιμος σορός των αυτού λειψάνων ποιεί άπειρα θαύματα

τοις εις αυτήν μετά πόθου και ευλαβείας προστρέχοντας, δια τούτο και η αυτού πατρίς, μέγα όνομα εξ αυτού εκτήσατο, Το δε σχήμα του αυτού Αγίου ήτον, ως φαίνεται εν τη αυτού εικόνι, ου πολλά μακρύς αλλά μέτριος και εις το σώμα ξηρός, ως ο Μέγας Βασίλειος, είχε δε το γένειον μακρύν έως την οσφύν αυτού και λευκότατον. Τελείται δε η αυτού σύναξις εν τω θείω αυτού ναώ, το όντι εν τω νυν χωρίω Ανάγυια.

Τη αυτή ημέρα, μνήμη του Οσίου Πατρός ημών Δανιήλ του Στυλίτου.

**Στίχοι:**

Και γήϊνον παν, αλλά και γην εκκλίνων, Οικεί Δανιήλ πριν στύλον, και νυν πόλον.

Ούτος γέγονεν επί Λέοντος του μεγάλου βασιλέως του Μακέλλη, απο Μεσοποταμίας ορμώμενος, εξ ενορίας Σαμοσάτων, εκ κώμης Μαρουθά καλουμένης, εκ πατρός Ηλία

και μητρός Μάρθας αποτεχθείς. Μετά δε τον πέμπτον χρόνον της ηλικίας αυτού, παρά των γεννητόρων εν τινι εισήχθη Μοναστηρίω, και εν τη ασκητική πολιτεία διέπρεψε. Και παρεγένετο προς τον όσιον Συμεών τον Στυλίτην, ήδη προκόψας εν τη ασκήσει, και παρ αὐτοῦ ευλογήθη. Κατά δε θείαν αποκάλυψιν, ήλθεν εν τοις της Θράκης μέρεσι, πλησίον του Βυζαντίου, εν τω Ανάπλω· ένθα καθείρξεν εαυτόν εν τινι ειδωλικώ ναώ, πολλούς πειρασμούς παρά των δαιμόνων υποστάς. Είτα κίονι επέβη, πολλήν εν αυτώ επιδειξάμενος άσκησιν και καρτερίαν, καύματι και ψύχει, και ταις εξ ανέμων προκείμενος προσβολαίς. Πολλά ουν θαύματα κατειργάσατο, ως διαφημισθήναι την αρετήν αυτού παρά τε τω βασιλεί Λέοντι, και τω μετ αὐτὸν Ζήνωνι, και τω τυραννήσαντι Βασιλίσκω· οι και παραγενόμενοι, προσεκύνησαν τον Άγιον, και προθεσπίσας αυτοίς περί των συμβησομένων, και τη αγία Εκκλησία, υπό των αιρετικών πολεμουμένη, βοηθήσας, και οσίως και αμέμπτως τον βίον διατελέσας, προς Κύριον εξεδήμησε. Τελείται δε η αυτού σύναξις εν τω Ανάπλω.

Τη αυτή ημέρα, μνήμη του Οσίου Πατρός ημών Λουκά του νέου Στυλίτου.

**Στίχοι:**

Προς ύψος ανήνεγκε τον Λουκάν στύλος, Λουκάς δε τον νουν προς Θεόν, προς ον τρέχει.

Ούτος ην εν τοις χρόνοις της βασιλείας Ρωμανού του Γέροντος, και Κωνσταντίνου του Πορφυρογεννήτου, και γαμβρού αυτού, υιού Λέοντος του σοφωτάτου, εκ γης

ανατολών ορμώμενος, υιός Χριστοφόρου και Καλής. Ότε δε κατά Βουλγάρων πόλεμος εκινήθη, τότε και τούτον είλκεν εις την εκστρατείαν η των κρατούντων πρόσταξις. Συρραγέντος δε του πολέμου, και ανυποστάτου γενομένου, και πολλών μυριάδων καταπεσουσών, αυτός θεία προνοία περισωθείς, τον μονήρη βίον υπέρχεται· και τη ασκήσει προκόψας, χειροτονείται πρεσβύτερος· και σίδηρα περιβάλλεται, κατατρύχων το σωμάτιον· και εξαημέρω νηστεία σχολάζει, μηδέν έτερον, πάρεξ της προσκομιζομένης αυτώ προσφοράς, και λαχάνων ωμών εσθίων. Και επί στύλου αναβάς, και τρεις εν αυτώ διαρκέσας χρόνους, θείας αυτήκοος φωνής γεγονώς, και τω καλέσαντι επόμενος καταλαμβάνει τον Όλυμπον, λίθον, οίά τινα κημόν εκούσιον, εμβαλών τω στόματι, προς το μη λαλείν πολλά. Και εν τη Βασιλίδι των πόλεων έρχεται, κακείθεν επί Χαλκηδόνα διαβαίνει. Εν η προσεπιβάς κίονι, θαυμάτων μεγίστων αυτουργός γέγονε, τεσσαράκοντα πέντε χρόνους διηνυκώς εν τω κίονι. Καλώς ουν αγωνισάμενος, προς Κύριον εξεδήμησε.

Τη αυτή ημέρα, οι Άγιοι Μάρτυρες Αειθαλάς και Ακεψέης, ξίφει τελειούνται.

**Στίχοι:**

Ακεψέην βλέπων με πάσχοντα ξίφει, Αειθαλά, ζήλωσον· εζήλωσά σε.

Ούτοι υπήρχον εκ Περσίδος. Ην δε ο Αειθαλάς των ειδώλων ιερεύς· επέγνω δε την εις Χριστόν πίστιν, εκ του μόνον ενθυμηθήναι προς τον Επίσκοπον των χριστιανών ελθείν, και της κατεχούσης αυτόν νόσου απαλλαγήναι· η δε ην ρύσις αίματος. Μαθών δε παρά του Επισκόπου την εις Χριστόν πίστιν, και προς την ιδίαν πόλιν επιστρέψας, ήτις Αρβήλ ελέγετο, τούτον γενέσθαι και ετέροις Διδάσκαλον της ευσεβείας συνέβη. Διαβληθείς δε, παρέστη τω άρχοντι. Του δε άρχοντος τα κατ αυτόν αναμαθόντος, το ωτίον απεκόπη, και εις φυλακήν εμβάλλεται. Ο δε άγιος Ακεψεής υπήρχε Διάκονος· συσχεθείς δε, και τον Χριστόν ομολογήσας, τύπτεται αφειδώς, και παραπέμπεται τω άρχοντι μετά του Αειθαλά. Ο δε εισάγει αυτούς εις τον βασιλέα· ου κατενώπιον ομολογήσαντες τον Χριστόν, τας κεφαλάς απετμήθησαν.

Τη αυτή ημέρα, μνήμη του Αγίου Μάρτυρος Μείρακος, και διήγησις πάνυ ωφέλιμος.

**Στίχοι:**

Αρνησιχρίστων δόξαν άπαν τις βλέπων, Μηδέν κατ’ αυτών φλυαρείτω αφρόνως.

Ούτος ο μακάριος μάρτυς του Χριστού Μείραξ, ην μεν Αιγύπτιος το γένος, εν τω κάστρω δε Τενεσή γεννηθείς, παρά χριστιανών γονέων· και βαπτισθείς και ανατραφείς, επαιδεύετο εν τη των χριστιανών αμωμήτω πίστει. Κουφότητι δε γνώμης υπό του εχθρού σκελισθείς, απελθών προς τον εκείσε Αμηράν, ηρνήσατο τον Χριστόν. Και την ζώνην κόψας και τον Σταυρόν πατήσας και την μάχαιραν σπασάμενος, ηλάλαξε την ελεεινήν εκείνην φωνήν το, Αγαρηνός ειμι, και ουκ έτι χριστιανός από της σήμερον. Και ην τιμώμενος και δοξαζόμενος επί τινας χρόνους παρά τε του Αμηρά, και των παρ αὐτῷ, μηδόλως φροντίζων περί της ιδίας σωτηρίας. Οι δε τούτου γεννήτορες, ουκ επαύσαντο τον Θεόν εξιλεούμενοι, προς το μεταβληθήναι αυτόν.

Ιδών δε ο Θεός την τούτων πρόθεσιν και επίμονον δέησιν, μετέβαλε την του Μείρακος καρδίαν προς επιστροφήν. Και ελθών προς τους γονείς αυτού, λέγει· Ιδού,

κύριοί μου και γλυκύτατοι γεννήτορες, σκοτισθείς τον νουν, εποίησα ο εποίησα· και νυν παρακαλώ πάλιν γενέσθαι χριστιανός και είναι μεθ ὑμῶν. Οι δε λέγουσιν αυτώ. Ημείς τέκνον, ότε τούτο εποίησας, πολλά δάκρυα υπέρ σου εξεχέαμεν, και ουδέ ποτε επαυσάμεθα τον Θεόν δυσωπούντες, όπως επιγνώς την αλήθειαν και επιστρέψης προς τον Θεόν. Και νυν ευχαριστούμεν τη αυτού αγαθότητι· ότι ου παρείδε την μικράν ημών δέησιν. Πλην, καθώς γινώσκεις και αυτός, τέκνον, φοβούμεθα τον Αμηράν, μήποτε κινδυνεύσωμεν υπέρ τούτου, ως μεταβαλόντες σε. Αλλ εἰ θέλεις και του μεγάλου πταίσματος κουφισθήναι, και τον Θεόν ίλεων ευρείν, και ημάς ανεγκλήτους ποιήσαι, και υπέρ παντός του γένους σου πρεσβευτής γενέσθαι, άπελθε προς τον Αμηράν· και ως εποίησας κρυφίως, ο εποίησας, ούτω πάλιν ποίησον, ως αγνοούντων ημών, και ο Θεός ευοδώσει πάντως τα κατά σε τέκνον ως βούλεται.

Ο δε, την των γονέων λαβών συμβουλήν ομού και ευχήν, και εν τη χειρί αυτού ζώνην, προς την σύναξιν έδραμε των Αγαρηνών. Και περιζωσάμενος, ενώπιον του Αμηρά και πάσης της συναγωγής, και χαράξας τον τίμιον Σταυρόν εν ενί ξύλω, ησπάσατο αυτόν, και ήρξατο κράζειν μεθ ὅσης δυνάμεως είχε το, Κύριε ελέησον. Και

κρατήσας αυτόν ο Αμηράς λέγει· Τι σοι γέγονεν; Ο δε Μείραξ απεκρίνατο· Ελθών εις εαυτόν από της συμβάσης μοι διαβολικής σκοτώσεως, προσέπεσον τω Χριστώ· και γενόμενος χριστιανός, καθώς ήμην, ήλθον αναγγείλαί σοι τε και πάση τη συναγωγή, και ενώπιον πάντων Χριστόν μου ομολογήσαι, υμάς δε και την θρησκείαν υμών αναθεματίσαι. Τούτων ακούσας ο Αμηράς, έβαλεν αυτόν εν φυλακή επί τρισίν ημέραις, άνευ της οιασούν βρώσεως και πόσεως· και εξαγαγών, επανέκρινεν αυτόν.

Και ευρών αυτόν ομολογούντα τον Χριστόν, έτυψεν αυτόν μετρίως, και πάλιν τη φυλακή εναπέθετο. Και μεθ ἑτέρας τρεις ημέρας παραστήσας αυτόν, έτυψε σφοδρώς· επιμένοντα δε τη ομολογία, καθείρξε. Και μεθ ἑτέρας τρεις ημέρας, πάλιν επανακρίνας αυτόν και ευρών επιμένοντα και ομολογούντα τον Χριστόν, βουνεύροις αυτόν άνωθεν έτυψε των φλεγμαινουσών πληγών· και δοθείσης αποφάσεως κατ αὐτοῦ, έλαβον οι προστεταγμένοι.

Εμβάντες δε εις πλοίον, απέπλευσαν ωσεί σταδίους τέσσαρας. Και μετά το προσεύξασθαι αυτόν, απέτεμον την κεφαλήν αυτού, ρίψαντες εν τη θαλάσση. Και το μεν σώμα, είτε εξήλθεν από της θαλάσσης είτε μη, ου διεγνώσθη· η δε τιμία αυτού κεφαλή εξήλθε. Και ταύτην αναγνωρίσαντες χριστιανοί τινες, ως πολύτιμον δώρον

έλαβον. Διαβληθέντες δε προς τον Αμηράν, δέδωκαν αυτώ χρυσίνους εκατόν, και ούτως είασεν αυτούς κατέχειν αυτήν ακωλύτως. Τότε αργυρέαν θήκην κατασκευάσαντες, κατέθεντο αυτήν εν ταύτη μετά της προσηκούσης τιμής και δορυφορίας. Έκτοτε δε και μέχρι του νυν, αναβλύζει αεί ευώδες μύρον, παντοδαπάς ιάσεις επιτελούσα, εις δόξαν μεν του Κυρίου ημών Ιησού Χριστού, εις πληροφορίαν δε βεβαίαν των σκανδαλιζομένων και δισταζόντων υπέρ αυτού.

Τη αυτή ημέρα, ο Άγιος Μάρτυς Βαρσαβάς, ξίφει τελειούται.

**Στίχοι:**

Θύσας, Βαρσαβά, ζήθι, λυτρωθείς ξίφους, άνω ποθώ ζην, θάττον ηκέτω ξίφος.

Τη αυτή ημέρα, οι Άγιοι Μάρτυρες, Τερέντιος, Βικέντιος, Αιμιλιανός, και Βεβαία, ξίφει τελειούνται.

**Στίχοι:**

Τμηθέντες εμφαίνουσι τρεις τε και μία, Θεού τρία πρόσωπα και φύσιν μίαν.

Τη αυτή ημέρα, μνήμη του Οσίου Πατρός ημών Λεοντίου του εν τη Αχαΐα.

**Στίχοι:**

Λεοντίου τις τον βίον μη θαυμάσει; Εν σαρκί γαρ μετήλθεν Αγγέλων βίον.

Ούτος ο νεοθαλής της αμπέλου του Κυρίου βλαστός, πατρίδα μεν έσχε πόλιν τινά των κατά την Πελοπόννησον, καλουμένην Μονεμβασίαν, γεννήτορας δε, των επιφανών και θεοφιλών. Ο δε τούτου πατήρ Ανδρέας τούνομα, και πάσης της Πελοποννήσου την αρχήν εμπιστεύεται παρά του ευσεβούς Ανδρονίκου, της βασιλείας Ρωμαίων τα σκήπτρα ιθύνοντος· Τριας δε τοίνυν ριζουχίας εκβλαστήσας, και τοιαύτας παις ων τας αρχάς έχων, προσφυά καρπούται και την αναγωγήν, και γραμμάτων ευθύς ιερών εις μαθητείαν εκδίδοται· ων την γλυκύτητα αισθανόμενος, εν επιθυμία γίνεται, επιστημών άψασθαι και εις ακρότητα φθάσαι τούτων· ένθεν του νοός οξύτητι, και βίου καθαρότητι, χρόνος ου μεταξύ πολύς, και των μαθημάτων γίνεται εγκρατής, και εκ των διαλέκτων πολλών· Είτα πέμπεται εις την βασιλίδα των πόλεων· τούτο μεν, ιν ὅπως και τοις εκεί συμφιλοσοφήσων φιλοσοφούσιν, εξασκηθή περιπλέον τούτο δε, ιν ενδιατρίβων τοις οίκοις των Βασιλέων, εθάς πάντων των περί

αυτούς χρηματίση. Αλλ οὖν γε μέγας εν τε φιλοσοφία, φρονήσει, και αρετή οφθείς, τοις πάσι θαυμάζεται, και παρά του Βασιλέως ασπάζεται ο,τι μάλιστα, και τιμάται· του δε πατρός, την προς θάνατον νοσήσαντος, και Χριστώ τελευτήσαντος, επί την ενεγκαμένην επαναλύει, πανθ ὑπείκων τη μητρί, ης τη επιταγή γυναικί και προσομιλεί· η δε Θεοδώρα (ούτω γαρ εκαλείτο) των μεριμνών αποσπασθείσα, εις σεμνόν απέρχεται βίον, ένθα το λειπόμενον της ζωής διανύσασα θεαρέστως, και την εαυτής τελευτήν προγνούσα, προς Κύριον εξεδήμησε· δια ταύτα, ου επόθη, και ούτος εξ αυτών σπαργάνων, εφάπτεται, ευαγγελικώς εγκαταλιπών γυναίκα και τέκνα (ην γαρ παίδων τριών πατήρ) και ευρών ιερόν άνδρα, του μοναδικού πολιτεύματος γυμναστήν ακριβέστατον, Μεννίδην επικαλούμενον, και τους υφ ἑαυτὸν προς ουράνιον πολιτείαν ιθύνοντα· τούτοις συγκαταλεγείς ο μακάριος, και την Λεοντίου κλήσιν αναλαβών (Λέων γαρ ελέγετο πρότερον), πάντας εν ολίγω τους συναγωνιστάς, τοις πόνοις υπερεβάλετο, δουλαγωγών την σάρκα και κατατρύχων, και προς μόνην την της εν ουρανώ πολιτείας αποβλέπων απόλαυσιν· Εντεύθεν μεταχωρεί επί το αγιώνυμον όρος του Άθω, και την των εκεί μονοτρόπων ζηλωσάμενος πολιτείαν, ένθα πολλούς παρ αὐτοῖς τους πνευματικούς ιδρώτας υπερεκχέει, υποταγήν πάσι, και ταπείνωσιν δεικνύων άκραν· δια δε την εκ της αρετής υπό πάντων αυτών προσαγομένην τιμήν, εκείθεν απαίρει πάλιν, και τοις αβάτοις επί πολύ της Πελοποννήσου ερήμοις εμφιλοχωρεί καταμόνας, ες αεί του Θεού δεόμενος υποδείξαι αυτόν τόπον, εν ω γενόμενος, δουλεύσει και ευαρεστήσει αυτώ. Απεκαλύφθη δ αὐτῷ αφικέσθαι επί τα βόρεια, εις το όρος το λεγόμενον Κλωκόν του Γέροντος, άνωθεν Αιγίου, της κοινολέκτου Βοστίτσας· ένθα επί πλείστον διαγαγών, κρύει πηγνύμενος, και θέρει καυσούμενος, απάσας τας ζοφοειδείς των δαιμόνων κατεπάτησε φάλαγγας, κραταιάν ισχύν έχων τον Χριστόν· όθεν και προς απάθειαν ήλασε, και τον νουν αυτού εις ύψος ένθεον ανεπτέρωσε, και θαυμάτων επλούτισε την ενέργειαν, χωλούς και κυλλούς ιώμενος· εξ ων βασιλείς οι αυτάδελφοι ο τε Θωμάς και Δημήτριος την αρετήν του ανδρός υπεραγασθέντες, και σέβας αυτώ απονέμοντες, ιερόν σηκόν, εν ω ην τω Αρχιστρατήγω Μιχαήλ, εξ αυτού ανεδείμαντο, και άλλα πλείστα μέγιστα καταγώγια εξ αυτών κρηπίδων περιπυργώσαντες, ου προς αγιασμόν, και μέρη των αγίων παθών του Σωτήρος, του τε ακανθίνου στεφάνου, τιμίου ξύλου, και σπόγγου, είτε χλαμύδος, α έφερον, τη ιερά Τραπέζη επιτίθενται, και πλόκον έτι, εκ των τριχών του Προδρόμου, Αρέθα τε χείρα, και Στεφάνου του νέου κάραν· ο δε όσιος, πολύς πρόξενος σωτηρίας γενόμενος, και πολλούς προς ζήλον και μίμησιν του αυτού ακραιφνούς βίου διαναστήσας, σοφία και θεία χάριτι, τον εβδομήκοντα πέμπτον χρόνον της εαυτού ηλικίας φθάσας, και φωτοειδείς προεωρακώς αγγέλους, το πνεύμα αυτού εν ειρήνη, τη χειρί του Θεού παρέθετο· Το

δε τίμιον αυτού λείψανον, εν ω και ζων ηγωνίζετο, κατετέθη σπηλαίω αεί βρύον ιάματα, τοις μετά πίστει αυτώ προστρέχουσιν· ου εις ανακομιδήν ποτε, ο μαθητής

αυτού, και μιμητής κατά πάντα, πρόεδρος Παλαιών Πατρών Ιωακείμ, και παν το σύστημα των αδελφών συνελθόντες, σεισμού γενομένου, και του άντρου διασχισθέντος, μηδαμώς προσεγγίσαι τη σορώ ίσχυσαν, επί τω παραδόξω εκπλαγέντες, ου ταις πανευπροσδέκτους δεήσεσι, ρυσθείημεν της επιβουλής και κακώσεως, των ορατών και αοράτων εχθρών, Κύριε.

Τη αυτή ημέρα, μνήμη του Οσίου Πατρός ημών Νίκωνος του Ξηρού, του εν τω Σπηλαίω, του Ρώσσου.

Ταις αυτών αγίαις πρεσβείαις Χριστέ ο Θεός, ελέησον και σώσον ημάς.

**Ωδή ζ’ . Παίδες Εβραίων εν καμίνω.**

Ρύστης εγένου δεομένοις, τοις προστρέχουσι, τη σκέπη σου θεόφρον, από βλάβης εχθρών, και νόσων και σκανδάλων, ω Νόμων κραυγάζοντες· ο Θεός ευλογητός ει.

Άμωμος γέγονεν ο βίος, καθαρωτάτη, σοφέ η μαρτυρία, και σωτήριος πάσι, τοις πίστει προσιούσι, τη θήκή των λειψάνων σου, Νόμων θαυματοφόρε.

Πάθη κατεύνασας σαρκός σου, μετά σώματος, Αγγέλους εμιμήσω, παραδείσου τρυφής εγένου κληρονόμος, αναβοών μετάρσιος· ο Θεός ευλογητός ει.

**Θεοτοκίον.**

Συ με διάσωσον Παρθένε, από θλίψεως και ζάλης και κινδύνων, και δεινής συμφοράς, και πάσης αμαρτίας, η τον Θεόν κυήσασα, ον ασπόρως συλλαβούσα.

**Ωδή η’ . Επταπλασίως κάμινον.**

Ευσεβοφρόνως έζησας, Νόμων παμμακάριστε, και δικαιοσύνην και ανδρείαν Όσιε, συν τούτοις την φρόνησιν, και την αγάπην και προσευχήν, και την σωφροσύνην, εξασκήσας θεόφρον, εγκράτειαν και πάσαν, αρετήν τελειώσας, εις ουρανούς μετέστης, και ζης εις τους αιώνας.

Υπό την σκέπην Άγιε, σου προς σε καταφεύγοντες, πάντες οι νοσούντες, και δεινώς κολάζονται, φωνάζοντες κράζοντες, ω Νόμων θεράπευσον, πάθη τα δεινώς, κατακεντούσι το σώμα, και καίουσι δε μάλλον, την αθλίαν ψυχήν μου, ίνα σε μακαρίζω, εις πάντας τους αιώνας.

Σώσαι λαόν τον κάμνοντα, νοσημάτων ανιάτων, των προσερχομένων, τω ναώ σου Άγιε, συν πόθω και πίστει τε, και των δακρύων επιρροή, τη των μακαρίων, και σεπτών σου λειψάνων, αφή τε και προσψαύσει Νόμων θεοφόρε, ίνα σε ευλογούμεν, εις πάντας τους αιώνας.

**Θεοτοκίον.**

Παρθενομήτορ άχραντε, της ψυχής μου τα τραύματα, και της αμαρτίας, τας ουλάς εξάλειψον, νοσούντά με ίασαι, συν τη ψυχή και σώματι· παθών τε και ζάλης και

κακώσεως δαιμόνων, εξαίρουσά με τάχει, δυσωπώ σε Παρθένε, ίνα σε μεγαλύνω την Κεχαριτωμένην.

**Ωδή θ’ . Κυρίως Θεοτόκον.**

Ο βίος σου θεόφρον, πέφυκε δοχείον, της τρισηλίου Θεότητος Άγιε, εξ ου λαμβάνομεν πάντες, ταχείαν ίασιν.

Νευρούμενος αγάπη, τη προς τον Δεσπότην, τας των δαιμόνων ενέδρας κούφως εξέφυγες, και ουρανών βασιλείας, γέγονας μέτοχος.

Μεγάλως ηγωνίσω, πάτερ θεοφόρε, και δωρεών απολαύσας μεγάλων τε, του ιατρεύειν τας νόσουςμ των ευφημούντων σε.

**Θεοτοκίον.**

Εξέφυγον τα σπλάγχα, τα πεποθημένα, θεομακάριστε Κόρη πανάμωμε, αλλά τη ση μεσιτεία, πρόφθασον σώσόν με.

**Εξαποστειλάριον. Εν Πνεύματι τω ιερώ,**

Εν σώματι διατελών, των Αγγέλων τον βίον, υπήλθες ώσπερ άσαρκος, και τω κόσμω εδείχθης, φωστήρ αειλαμπέστατος, και τοις πάσιν έδειξας, ω Νόμων θεοφόρε, μοναζόντων το κλέος, ασκητών η καλλονή, και των πατέρων η δόξα.

**Θεοτοκίον.**

Ελπίς του κόσμου αγαθή, Θεοτόκε Παρθένε, την σην άμαχον Δέσποινα, προστασίαν αιτούμεν, οι θλίψεσι συσχεθέντες, και κλυδωνιζόμενοι, του βίου ταις τρικυμίαις, στήσον αύρας των παθών, και λιμένας προς Θεού, εμβίβασον θελημάτων.

**Εις τους Αίνους. Ήχος α’ . Των ουρανίων ταγμάτων.**

Η καθαρά σου καρδία, πάτερ ανέδραμεν, εις ουρανίους νόας, συν αυτοίς του Δεσπότου, τω θρόνω γαρ τω θείω παρεστηκώς, υπέρ πάντων ικέτευε, του λυτρωθήναι κινδύνων και πειρασμών, και σωθήναι τας ψυχάς ημών. (Δις)

Της Ταμασέας το κλέος, ο των Κυπρίων φωστήρ, των θαυματουργημάτων, ο λαμπρός εωσφόρος, Νόμων γαρ ο μέγας πάντας ημάς, συγκαλεί εν τη μνήμη αυτού, του ιατρεύσαι τα πάθη τα ψυχικά, και του σώματος ο ένδοξος.

Δεύτε συνάχθητε πάντες, από περάτων της γης, υπό ποικίλων νόσων, κατεχόμενοι πόθω, αρρύσασθε πλουσίως χάριν αεί, αναργύρως παρέχει γαρ, των νοσημάτων την

ίασιν δαψιλώς, τοις νοσούσι τα ιάματα.

**Δόξα. Ήχος πλ. δ’ .**

Των μοναστών τα πλήθη, τον καθηγητήν σε τιμώμεν, πατήρ ημών Νόμων, συ γαρ φυγαδεύων, την Ταμασέαν οίκησας. Την σάρκα γαρ σταυρώσας, Χριστώ ηκολούθησας, τον δόλιον όφιν, τοις των δακρύων όμβροις, πάτερ απέπνιξας. Έξω γαρ σαρκός, και κόσμου γενόμενος, τοις γαρ ασκήσεως άθλοις, χρυσίου λαμπρότερος, απήστραψας Όσιε, και καθαρόν δοχείον, εγένου του Πνεύματος, Νόμων παμμακάριστε, πρέσβευε τω Κυρίω, ελεηθήναι τας ψυχάς ημών,

**Και νυν. Θεοτοκίον.**

Δέσποινα πρόσδεξαι, τας δεήσεις των δούλων σου και λύτρωσαι ημάς από πάσης ανάγκης και θλίψεως-

**Δοξολογία μεγάλη και απόλυσις.**

Εις την λειτουργίαν· τα Τυπικά, και εκ του Κανόνος του Αγίου ωδή γ και ς .

Η/Υ ΠΗΓΗ

voutsinasilias.blogspot.gr

<http://voutsinasilias.blogspot.gr/2009/12/11.html>